डेरा प्रेमियों ने घेरा थाना, हंगामा
एकराष्ट्रीय धारावाहिक चैनल पर धार्मिक भावनाओं को ठेस पहुंचाने के आरोप में केस दर्ज करने की मांग कर रहे डेरा सच्चा सौदा समर्थकों ने बुधवार को शहर थाने में जमकर हंगामा किया।
पुलिस नियमानुसार कार्रवाई की बात कहती रही, एएसपी गंगाराम पूनिया प्रतिनिधिमंडल को समझाते रहे लेकिन दिनभर डेरा समर्थक दबाव बनाने की कोशिश में कई बार पुलिस से उलझे। एक बारगी कार्रवाई की मांग पर आक्रोषित डेरा समर्थकों की भीड़ में शामिल किसी शख्स ने एसएचओ के सामने पुलिस के साथ गाली-गलौच तक कर डाला। इस दौरान स्थिति बिगड़ते-बिगड़ते संभली। डेरा समर्थकों के प्रतिनिधिमंडल ने गाली-गलौच करने वालों को समझाया और अलग जाकर शांति से बैठने की बात कही।
दोपहर 2 बजे के बाद पुलिस ने स्थिति साफ करते हुए कहा कि उन्होंने रोजनामचे में शिकायत दर्ज करते हुए इसे कार्रवाई के लिए घटनास्थल यानि चैनल के प्रसारण स्थल नोएडा पुलिस को आगामी कार्रवाई के लिए भेज दिया है। पुलिस की इस कार्रवाई से थाने में मौजूद डेरा समर्थक संतुष्ट नहीं हुए और केस दर्ज करने की मांग पर अड़े रहे।
थाने में की गई चाय और लंगर की व्यवस्था
दिनभरकार्रवाई की मांग को लेकर थाने में डटे डेरा समर्थकों के लिए थाने में ही चाय-बिस्किट और लंगर की व्यवस्था की गई। दोपहर को थाने में सभी डेरा समर्थकों ने चाय और लंगर खाने के बाद शाम करीब 5 बजे तक पुलिस पर चैनल के खिलाफ कार्रवाई का दबाव बनाने की कोशिश की। नारेबाजी की गई और 5 बजे तक जब कोई कार्रवाई नहीं हुई तो बाद में डेरा समर्थक पुलिस के साथ आखिरी दौर की बातचीत कर थाने से चुपचाप लौट गए।
दोपहर को उलझे पुलिस से
मंगलवारकी शाम बुधवार सुबह 11 बजे तक कार्रवाई का अल्टीमेटम देकर गए डेरा समर्थक सुबह ठीक 11 बजे थाने पहुंचे। यहां पुलिस अपनी मांग को लेकर पुलिस से उलझते हुए थाने के गेट बंदकर डेरा समर्थकों ने हंगामा किया। सूचना मिलने पर एएसपी गंगाराम पूनिया मौके पर पहुंचे। इसके बाद दोपहर 12 बजे तक जब केस दर्ज होने की कार्रवाई नहीं हुई तो डेरा समर्थक महिलाएं थाने की ओर बढ़ीं दोपहर 3 बजे तक काफी संख्या में महिलाएं थाने में एकजुट हुईं और नारेबाजी की। दोपहर 3 बजे महिला पुलिस की टीम थाने बुलाई गई।
सुबह चैनल पर केस दर्ज की दी थी चेतावनी
फतेहाबाद। एफआईआर दर्ज नहीं होने पर शहर थाना में पुलिस प्रशासन प्रदेश सरकार के खिलाफ नारेबाजी करतीं डेरा प्रेमी महिलाएं।
दबाव में नहीं, कार्रवाई कानून के हिसाब से होगी : एसएचओ
^डेरासमर्थकों के प्रतिनिधिमंडल से एएसपी की मौजूदगी में बातचीत हुई। इसमें कानूनी राय से लेकर नियमानुसार कार्रवाई पर चर्चा हुई। इस तरह भीड़ एकजुट करके पुलिस पर दबाव बनाने से कार्रवाई नहीं होती बल्कि कानून के हिसाब से कार्रवाई की जाती है। नियमानुसार हमने डीडीआर दर्ज करते हुए शिकायत को चैनल के मुख्यालय स्थल यानि नोएडा भेजने की कार्रवाई की गई। डेरा समर्थक केस दर्ज करने की मांग पर अड़े जो कि पुलिस बिना पूरी कानूनी राय के नहीं कर सकती।\\\'\\\' दिनेशकुमार, एसएचओ, शहर थाना।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva